Under 2. verdenskrig var Holland besat og FIDE lå i dvale. Først i starten af 1946 kunne Rueb begynde at reorganisere skakverdenen. Siden kongressen i 1938 var tre af de seneste fire verdensmestre afgået ved døden: Emanuel Lasker, Capablanca og den regerende mester Aljechin. På FIDEs kongres i 1947 besluttede man at gennemføre en matchturnering for at finde den nye verdensmester.